stanford-oval/wikipedia huggingface dataset:
Meänmaan lipun päivä
Päivän tausta

15. heinäkuuta 2017 rajan molemmilta puolilta kokoontui noin 70 ihmisen joukko Ylitornion ja Aavasaksan sillalle. Tapahtuma alkoi sillä, että kello puoli kaksitoista alettiin kantamaan lippuja sekä Ylitorniosta Ruotsin puolelta että Aavasaksasta Suomen puolelta. Ryhmät kohtasivat sillan keskellä, jossa kaadettiin symbolinen rajakivi sillalta jokeen merkiksi maiden rajan ylittävästä yhteistyöstä. Tämän jälkeen laulettiin meänkiellä laulu Väylä on aina ollu.
20. heinäkuuta Ylitorniossa järjestettiin myös lipunpäivästä ja seremoniasta seminaari, jossa pystyi myös liittymään Meänmaan Tinkerit -yhdistykseen, jonka jäsenkortti oli suunniteltu näyttämään Meänmaan passilta. Lipunnostopäivästä tuli yhdistyksen järjestämä vuosittainen kansallispäivä.
Lipulla ja passilla oli myös vastustajansa. Kirjailija Mikael Niemestä lippu, passi ja suomen kielen korostus ovat nationalistisia, eikä hän kaivannut kansallispäivää, jona ihmiset seisovat vartioimassa joen rantaa laulaen kansallismielisiä tornionlaaksolaisia lauluja. Niemen mukaan olisi parempi muistaa lippupäivää nostamalla kauniit räsymatot lipputankoon ja juhlimalla kukin tavallaan.
Päivän vakiinnuttua Meänmaan Tinkerit -yhdistys ehdotti Ruotsin akatemialle päivää kalenteriin, jolloin tornionjokilaaksolaisia edustanut STR-T-yhdistys teki valituksen siitä, että kaikkia alueella asuvia ei ollut kuultu. Asiasta keskusteltiin, ja vuonna 2013 päästiin yhteisymmärrykseen siitä, että heinäkuun 15. päivää juhlitaan tornionlaaksolaisten ja kveenien päivänä. Kun kaikki yhdistykset olivat sopineet yhteisestä lippupäivästä, se tarkoitti, että se oli muidenkin kuin vain meänkielen osaajien päivä. Samalla haettiin mallisuojaa lipulle.
Aiheesta muualla

Meänmaan Tiuku -lehden artikkeli ensimmäisistä Meän Flakun Päivän tapahtumista
Neuma (albumi)

| Neuma Neuma |
| --- | --- | --- |

Studioalbumin tiedot
 Äänitetty : Złota Skała & Kokszoman Studio, 2002
 Julkaistu: 8. maaliskuuta 2003
 Tuottaja(t): Neuma & Marek Bereszczyński
 Tyylilaji: avant-garde metal
 Kesto: 37.55
 Levy-yhtiö: Offmusic
Neuma muut julkaisut
|   | Neuma 2003 | Weather 2006 |
Neuma on puolalaisen avant-garde metal -yhtye Neuman ensimmäinen studioalbumi, joka on julkaistu vuonna 2003.
Kappaleet

Your Envy Poisons – 5.30
There`s No Second to Be Lost – 4.02
The Rule – 4.07
Self-denial – 5.47
Palimpsest – 1.07
It's Time to Leave – 4.01
Sacrifice – 5.25
Neuma – 2.08
Betrayal – 5.48
Kokoonpano

Bogdan Kondracki – laulu, bassokitara
Maciej Miechowicz – kitara
Wojtek Szymański – rummut
Kokoonpano > Vierailevat muusikot

Karol Gołowacz – saksofoni (kappale 8)
DJ Feel-X – turntables (kappale 2)
Aiheesta muualla

Neuma discogs.com -sivustolla
Neuma
| --- | --- |
Studioalbumit:   Neuma  Weather 
Katso myös:  NYIA
Nordlek

Nordlek on pohjoismainen kansantanssin ja kansanmusiikin suurtapahtuma, joka järjestetään joka kolmas vuosi. Ohjelmassa on muun muassa kansanmusiikkikonsertteja, tanssiesityksiä ja tanssituvissa järjestettävää eri maiden tanssien opetusta ja muita kursseja.
Nordlek on myös yhteispohjoismainen kansantanssi- ja kansanmusiikkijärjestö.
Nordlek Suomessa

35. Nordlek järjestettiin vuonna 2009 Lahdessa Suomessa. Järjestäjinä toimivat Folklore Suomi Finland sekä maan tärkeimmät kansanmusiikin ja -tanssin järjestöt. Nordlekiin osallistuivat kaikki viisi Pohjoismaata sekä niiden maakunnista erikseen Färsaaret, Grönlanti ja Ahvenanmaa. Ulkopohjoismaalaisia osallistujia oli Amerikoista, Australiasta ja eri puolilta Eurooppaa.
Edellisen kerran Nordlek järjestettiin Suomessa 1997 Vaasassa. Pohjoismaista lasten ja nuorten Barnlek-juhlaa vietettiin Lahdessa 1992 ja Lappeenrannassa 2005.
Aiheesta muualla

Nordlek 2009 (Arkistoitu – Internet Archive)
Nokia 260T

Nokia 260T on Nokian kiintolevyllä varustettu antenniverkon digitaalisovitin. Kiintolevylle voi tallentaa 80 gigatavun edestä televisio-ohjelmia, myös ajastetusti. Vastaanottimeen kuuluu ominaisuus, joka voi pysäyttää televisio-ohjelman ruudulle, jolloin käyttäjä voi katsoa sen loppuun halutessaan. Nokia 260T on yhteensopiva Nokian kamerapuhelinten kanssa, mikä mahdollistaa digitaalivalokuvien siirtämisen langattomasti vastaanottimeen. Digitaalivastaanottimella voi katsoa vapaiden televisio- ja radiokanavien lisäksi maksullisia kanavia Conax-salauksenpurkua ja -kortinlukijaa hyödyntäen. Nokia 260T:ssä on myös seitsemän vuorokauden sähköinen ohjelmaopas (EPG).
Nordlandin rata

| Nordlandin rata Nordlandsbanen |
| --- | --- |
 Rataosa merkitty karttaan punaisella.
Perustiedot
Reitti:  Trondheim–Bodø
Avattu:  1902–1962
Tekniset tiedot
Pituus:  729 km
Sähköistys:  suunnitteilla
Nordlandin rata (norj. Nordlansbanen) on rautatieosuus Norjassa. Se alkaa Trondheimin rautatieasemalta ja päättyy Bodøn kaupunkiin. Rataosuudella on pituutta 729 kilometriä, ja se on Norjan rataverkon pisin yksittäinen rataosuus. Vuoteen 2008 saakka Nordlandin rata alkoi etelässä vasta Hellistä.
Rataosuus kulkee muun muassa Stjørdalin, Levangerin, Verdalin, Steinkjerin, Mosjøenin, Mo i Ranan ja Fausken kaupunkien läpi. Grongin ja Namsosin välinen haararata on nykyisin suljettu, mutta sen avaamista uudelleen harkitaan kasvavan tavaraliikenteen vuoksi[lähde? ].
Toisin kuin valtaosa Norjan rataverkosta, Nordlandin rataa ei ole sähköistetty. Trondheimin ja Steinkjerin välinen matkustajaliikenne on verrattain tiheää, mutta kuitenkin harvempaa kuin pohjoisempana. Suurin osa matkustajaliikenteestä hoidetaan kiskobusseilla, vain yöjunat ovat veturivetoisia. Kiskobussien käyttö pitkällä rataosalla on aiheuttanut valituksia, sillä veturijunassa matkustusmukavuus on parempi.[lähde? ]
Radan rakentaminen

Radan ensimmäinen osuus Trondheimistä Helliin avattiin liikenteelle 1881 osana Meråkerbanenia. Vuonna 1902 rata valmistui Levangeriin saakka, Verdaliin 1904 ja Sunnaniin 1905. Radan rakentaminen jatkui siten, että rata valmistui Snåsaan 1926 ja Grongiin 1929. Haararata Grong–Namsos valmistui 1933. Vuoteen 1940 mennessä rata oli avattu liikenteelle Hellin ja Mosjøenin välisellä osuudella. Toisen maailmansodan aikana rakennustyöt jatkuivat saksalaisten valvonnassa, ja vuoteen 1945 mennessä rata oli valmistunut Dunderlandiin saakka. Bodøhön saakka rata valmistui 1962.
Aiheesta muualla

Kuvia tai muita tiedostoja aiheesta Nordlandin rata Wikimedia Commonsissa
Jernbanedirektoratet (norjaksi)
Nordlandsbanen
Mihail Simonjan

Mihail Simonjan (ven. Михаил Симонян; s. 1985 Novosibirsk) on venäläissyntyinen viulisti.
Simonjan syntyi armenialaiselle isälle ja venäläiselle äidille. Hän aloitti viulunsoiton opiskelun 5-vuotiaana ja saattoi opintonsa myöhemmin päätökseen Curtis Institute of Musicissa Philadelphiassa Viktor Dantšenkon johdolla. Vuonna 1999 hän muutti New Yorkiin, jossa teki ensimmäisen esiintymisensä Lincoln Centerissä American Russian Young Artists Orchestran (ARYO) kanssa. Pietarin-debyyttinsä Simonjan teki Mariinski-teatterissa ARYO:n ja Mariinski-nuoriso-orkesterin yhteiskonsertissa esittämällä Karol Szymanowskin ensimmäisen viulukonserton. Vuonna 2000 hän sai Pietarissa Vuoden virtuoosi -palkinnon. Sittemmin Simonjan on esiintynyt muiden muassa Leonard Slatkinin, Valeri Gergijevin, Kristjan Järven, Mihail Pletnjovin, Vladimir Spivakovin, Michael Tilson Thomasin, Bramwell Toveyn ja Nicholas McGeganin johdolla.
Vuonna 2005 Vladimir Putin otti Simonjanin vastaan yhtenä lupaavimmista nuorista muusikoista Moskovan Kremlissä. Simonjan pääsi vuonna 2011 Deutsche Grammophon -levy-yhtiön artistiksi eksklusiivisella levytyssopimuksella.
Mediasoitinohjelmisto

MPlayer on esimerkki useilla alustoilla toimivasta mediasoitinohjelmasta.
Mediasoitinohjelmisto on sovellusohjelma, joka toistaa ääni- ja videotiedostoja sekä animaatioita tietokoneella. Mediasoitin voi tarkoittaa myös laitetta, jossa on median toisto-ominaisuus.
Mediasoitinohjelmia on lukuisia. Esimerkkejä mediasoitinohjelmista ovat Foobar2000, Windows Media Player, Winamp ja VLC, vaikka jotkin voivat toistaa vain äänitiedostoja.
Office Open XML

| Office Open XML Document |
| --- | --- |

Tiedostopääte:  .docx, .docm
Omistaja:  Microsoft, Ecma, ISO/IEC
Standardi(t):  ECMA-376, ISO/IEC 29500
Office Open XML (myös nimillä OOXML tai Microsoft Open XML (MOX)) on Microsoftin kehittämä ZIP-pakattu XML:ään perustuva tiedostomuoto, joka on tarkoitettu taulukkojen, kaavioiden, esitelmien ja tekstinkäsittelydokumenttien esittämiseen.
Aiheesta muualla

Kuvia tai muita tiedostoja aiheesta Office Open XML Wikimedia Commonsissa
Melanie Griffith

| Melanie Griffith |
| --- | --- |
 Melanie Griffith vuonna 2012
Henkilötiedot
Koko nimi:  Melanie Richards Griffith
Syntynyt: 9. elokuuta 1957 (ikä 67) New York City, New York
Ammatti:  näyttelijä
Puoliso:   Don Johnson (1976; 1989–1996)  Steven Bauer (1981–1989)  Antonio Banderas (1996–2015) 
Lapset:   Alexander (s. 1985)  Dakota (s. 1989)  Stella (s. 1996) 
Näyttelijä
Aktiivisena:  1969–
Palkinnot
 Golden Globe  1975 Miss Golden Globe  Paras naispääosa musikaali- tai komediaelokuvassa  1988 Working Girl – tieni huipulle    
Aiheesta muualla
IMDb 
Elonet
AllMovie
Melanie Richards Griffith (s. 9. elokuuta 1957 New York City, New York) on yhdysvaltalainen näyttelijä.
Hän aloitti uransa mallina 15-vuotiaana. Ensimmäiset elokuvat olivat lupaavia Arthur Pennin ohjaama Yön siirrot (Night Moves, 1975) ja Paul Newmanin elokuvana tunnettu Kasvot vedessä  (The Drowning Pool, 1975). Yksityiselämän murheiden takia hän piti taukoa kymmenkunta vuotta, mutta palasi valkokankaille 1980-luvulla. Elokuvasta Working Girl – tieni huipulle (Working Girl, 1988) Griffith oli Oscar-ehdokkaana.
Yksityiselämä

Griffith on ollut neljästi naimisissa. Griffithin ensimmäinen avioliitto oli näyttelijä Don Johnsonin kanssa vuonna 1976. Eron jälkeen Griffithillä oli ongelmia huumeiden ja päihteiden kanssa, ja hän joutui auto-onnettomuuteen vuonna 1980. Toinen avioliitto oli näyttelijä Steven Bauerin kanssa vuosina 1981–1987. Kolmas avioliitto oli uudelleen Don Johnsonin kanssa vuosina 1989–1996. Neljännen kerran Griffith oli naimisissa näyttelijä Antonio Banderasin kanssa vuodet 1996–2015.
Griffithilla on kolme lasta: Alexander (s. 1985, isä Steven Bauer), Dakota (s. 1989, isä Don Johnson) ja Stella (s. 1996, isä Antonio Banderas).
Griffithin äiti on itsekin tunnettu näyttelijä Tippi Hedren ja isä tämän ensimmäinen aviomies, näyttelijä Peter Griffith.
Filmografia > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 1978 |  | Steel Cowboy | Johnnie |
| 1978 |  | Daddy, I Don’t Like It Like This | tyttö hotellihuoneessa |
| 1981 |  | The Star Maker | Dawn Barnett Youngblood |
| 1981 | Tyttö intissä | She’s in the Army Now | sotilas Sylvie Knoll |
| 1981 | Kultainen portti | Golden Gate | Karen |
| 1990 | Viettelytarinoita | Women and Men: Stories of Seduction | Hadley |
| 1995 | Buffalo tytöt | Buffalo Girls | Dora DuFran |
| 1999 | RKO 281 – tapaus ”Citizen Kane” | RKO 281 | Marion Davies |
| 2005 | Lethal Seduction | Heartless | Miranda Wells |
| 2013 |  | Call Me Crazy: A Five Film | Kristin (osassa Maggie) |
Filmografia > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 2014 |  | Thirst | Sue |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakson nimi / jaksojen määrä | Televisio>  |
| --- | --- | --- | --- | --- | --- |
| 1976 |  | Once an Eagle | Jinny Massengale |  4 jaksoa “Part 1” “Part 2” “Part 3” “Part 4”  |  |
| 1978 | Starsky ja Hutch | Starsky & Hutch | Julie McDermott | “The Action” |  |
| 1978 |  | The Hardy Boys/Nancy Drew Mysteries | Stacey Blain | “The House on Possessed Hill” |  |
| 1978 |  | Carter Country | Tracy Quinn |  2 jaksoa “The Tracy Report” “Gambler’s Unanimous”  |  |
| 1979 |  | The Cheryl Ladd Special | Ellie, tarjoilija | erikoislähetys |  |
| 1979 |  | Vega$ | Dawn Peters | “Redhanded” |  |
| 1985 | Alfred Hitchcock esittää | Alfred Hitchcock Presents | tyttö (osassa Man from the South) | “Pilot” |  |
| 1987 | Miami Vice | Miami Vice | Christine von Marburg | “By Hooker By Crook” |  |
| 1988–2015 | Saturday Night Live | Saturday Night Live | useita |  2 jaksoa “Melanie Griffith/Little Feat” (1988), rooleina juontaja / useat “Dakota Johnson/Alabama Shakes” (2015), ei roolia; oma itsensä  |  |
| 1998 |  | Me and George | Page Chapel | pilottijakso |  |
| 2005–2006 |  | Twins | Lee Arnold |  18 jaksoa “Pilot” (2005) “Fruit of the Lunatics” (2005) “Treat Her Like a Lady” (2005) “Twist of Fate” (2005) “Really, It’s the Thought That Counts” (2005) “Model Student” (2005) “Halloween Boo” (2005) “Horse Sense” (2005) “I Love You, You’re Fired” (2005) “Sister’s Keeper” (2005) “Musical Chairs” (2005) “Blonde Ambition” (2006) “Dancin’ & Pantsin’” (2006) “Sneaks and Geeks” (2006) “When I Move, You Move” (2006) “Housing Crisis” (2006) “Himbo” (2006) “Blast from the Past” (2006)  |  |
| 2006 | Simpsonit | The Simpsons | oma itsensä (ääni) | “Ei me olla apinoita!”, alk. “The Monkey Suit” |  |
| 2006 | Robot Chicken | Robot Chicken | Hermione Granger / halikarhu / toivekarhu (äänet) | “Password: Swordfish” |  |
| 2007 | Viva Laughlin | Viva Laughlin | Bunny Baxter |  8 jaksoa “Pilot” “What a Whale Wants” “Takin’ Care of Business” “Magic Carpet Ride” “Bad Moon Rising” “Need You Tonight” “Fighter” “Would I Lie to You”  |  |
| 2010 | Muodon vuoksi | Nip/Tuck | Brandie Henry | “Sheila Carlton” |  |
| 2011 | Hot in Cleveland | Hot in Cleveland | oma itsensä | “Sisterhood of the Traveling SPANX” |  |
| 2012 |  | This American Housewife | Leila Swift | pilottijakso |  |
| 2012 | Isän tyttö | Raising Hope | Tamara Collins |  2 jaksoa “Not Indecent, But Not Quite Decent Enough Proposal” “If a Ham Falls in the Woods”  |  |
| 2012 |  | DTLA | Kimberley |  2 jaksoa “Episode 7” “Episode 8 – Season Finale – Part 1”  |  |
| 2014–2016 | Havaiji 5-0 | Hawaii Five-0 | Clara Williams |  4 jaksoa “Pale ʻla” / “Buried Secrets” (2014) “Hoku Welowelo” / “Fire in the Sky” (2014) “Ma Lalo o ka ʻili” / “Beneath the Surface” (2014) “Ke Koa Lokomaikaʻi” / “The Good Soldier” (2016)  |  |
| 2015 |  | Nerd Herd | Celeste | pilottijakso |  |
| 2017 | The Path | The Path | Jackie | “Return” |  |
Teatteri

| Teatteri> Vuosi | Teatteri> Tuotannon suomenkielinen nimi | Teatteri> Tuotannon alkuperäinen nimi | Teatteri> Laji | Teatteri> Rooli | Teatteri> Esityspaikka |
| --- | --- | --- | --- | --- | --- |
| 1999 | Vaginamonologeja | The Vagina Monologues | näytelmä | monologin pitäjä | Old Vic, Lontoo, Englanti |
| 2003 | Chicago | Chicago | musikaali | Roxie Hart | Broadwayn Ambassador Theatre, New York City, New York |
| 2012 |  | No Way Around But Through | näytelmä | Lulu | Falcon Theater, Burbank, Kalifornia |
| 2017 |  | The Graduate | näytelmä | rouva Robinson | Laguna Playhouse, Laguna Beach, Kalifornia |
Aiheesta muualla

Wikimedia Commonsissa on kuvia tai muita tiedostoja aiheesta .
Melanie Griffith Internet Movie Databasessa. (englanniksi)
Melanie Griffith Elonetissä.
Maxthon

| Maxthon |
| --- | --- |

 Maxthon3.4.5.2000-selaimen ruutu
Kehittäjä:  Maxthon International Limited
Kehityshistoria
Vakaa versio:  4.0.0.2000 / 10. joulukuu 2012
Tiedot
Ohjelmistotyyppi:  WWW-selain
Alusta:  Microsoft Windows, OS X, Android, iOS
Lisenssi:  Freeware
Aiheesta muualla
Verkkosivusto
Maxthon on Kiinassa kehitetty ja siellä ylläpidettävä verkkoselain, joka käyttää selainmoottorinaan Internet Explorerista tutun Tridentin ohella myös WebKit:iä. WebKitiä käyttävät sekä Google Chrome että Applen Safari.
Maxthon oli aiemmin en-wikin mukaan MyIE2.
Yhdysvaltalaisen PC Magazinen selaimesta loppukesällä 2016 antama yleisarvosana oli 3/5. Ohjelmiston arvioitiin sisältävän runsaasti selaamista helpottavia ominaisuuksia. Tuote synkronisoi esimerkiksi linkkejä ja salasanoja pilvipalvelujen avulla ja torjuu mainoksia. Toisaalta selaimen todettiin olevan kankeampi (joustamattomampi) kuin monet kilpailijansa ja testissä se osoittautui hitaaksi. Myös selaimen tietoturvaa pidettiin puutteellisena. Aiemmin kesällä 2016 oli raportoitu selaimen lähettävän myös luottamuksellisia käyttäjätietoja Pekingiin.
Käyttöliittymä

Selaimen ulkoasu muistuttaa Chrome-selainta.
Selainasetuksissa on valinnaisena suomen kieli.
Samat pikanäppäimet toimivat uudelle välilehdelle (Ctrl T) ja kokoruutunäytölle (F11) kuin esimerkiksi Chromella.
Peruskokoonpanossa on mukana selainruutu- ja ikkunakuvien editointityökalu.
Vakiona on myös työkalu Ad Hunter, jolla voidaan estää mainosten tai muun ei-toivotun sisällön latautuminen.
HTML5-kuvauskielen yhteensopivuus

HTML5-testissä saadaan työpöytäohjelmissa korkein tulos 476/max 500 mahdollisesta Maxthon 4-selaimelle.
Eräs vaihtoehto Microsoftin omalle IE-selaimelle on Maxthon, joka esitetään BrowserChoice.eu'n verkkosivulla Euroopan komission joulukuussa 2009 tekemän kilpailulakipäätöksen mukaisesti.
Version 3.4.5 asennustiedoston vaatima levytilakoko on noin 24 Mt. Asennettuna ohjelma tarvitsee noin 70 Mt levytilaa. Selainydintä voi vaihtaa pikavalikolla Lunascape Orion:in tapaan. Lunascape Orion 6 on kolmiytiminen selain.
Aiheesta muualla

Maxthon.com kotisivu
Jon Fingas (18.7.2016) Maxthon browser reportedly collects sensitive data without asking (englanniksi) (engadget.com)
CNET Download.com-arviointi ohjelmasta
BrowserChoice.eu (Arkistoitu – Internet Archive) (suomeksi)
BrowserChoice.eu (englanniksi)
Mihail Sergatšov

| Mihail Sergatšov |
| --- | --- |

Henkilötiedot
Syntynyt: 25. kesäkuuta 1998 (ikä 26) Nižnekamsk, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  98 kg
Seura
Seura:  Utah Hockey Club
Sarja:  NHL
Pelinumero:  98
Pelaajaura
Pääsarjaura:  2016–
Aik. seurat:  Montreal Canadiens   Tampa Bay Lightning
NHL-varaus:  9. varaus, 2016 Montreal Canadiens
Aiheesta muualla
sergachev98.ru
| Stanley Cup  |
| --- | --- | --- |
|  | Tampa Bay Lightning | 2020  |
|  | Tampa Bay Lightning | 2021  |
Mihail Aleksandrovitš Sergatšov (ven. Михаил Александрович Сергачёв, s. 25. kesäkuuta 1998 Nižnekamsk, Venäjä) on venäläinen jääkiekkoilija, joka pelaa NHL-joukkue Utah Hockey Clubissa. Montreal Canadiens varasi Sergatšovin 9.varauksena vuoden 2016 varaustilaisuudessa.
Ura

Sergatšov pelasi suurimman osan junioriurastaan Venäjällä, jossa edusti MHL-joukkue Irbis Kazania. Hän edusti Venäjän alle 17-vuotiaiden maajoukkuetta vuonna 2015 tehden sen riveissä yhden maalin ja voittaen ikäluokan maailmanmestaruuden. Hän pelasi myös alle 18-vuotiaiden maailmanmestaruuskilpailuissa, joissa ei saanut tehopisteitä.
Sergatšov varattiin kuudentena pelaajana CHL:n varaustilaisuudessa Windsor Spitfiresiin.
Marraskuussa 2020 Sergatšov teki Lightningin kanssa kolmevuotisen ja yhteensä 14,4 miljoonan dollarin arvoisen jatkosopimuksen.
Kesäkuussa 2024 Lightning kauppasi Sergatšovin Utah Hockey Clubiin vaihdossa Janis Moseriin, Conor Geekieen, toisen kierroksen varausvuoroon vuoden 2025 varaustilaisuudessa ja seitsemännen kierroksen varausvuoroon vuoden 2024 varaustilaisuudessa.
Käännös suomeksi
Matt Hardy

Matt Hardy
Matthew (Matt) Moore Hardy (s. 23. syyskuuta 1974 Cameron, Pohjois-Carolina[lähde? ]) on yhdysvaltalainen showpainija, joka painii tällä hetkellä All Elite Wrestling-painipromootiossa. Hänet tunnetaan parhaiten painiajoistaan World Wrestling Entertainmentissa. Matt Hardyn tunnusmusiikki on Monster Magnetin ”Live For The Moment”. Hän kuului vuosina 1998–2002 Hardy Boyz -ryhmään (The Hardys), jonka hän muodosti veljensä Jeffin ja entisen tyttöystävänsä Litan kanssa. Debyyttinsä Matt Hardy teki vuonna 1997. 
Hardy on 185-senttinen ja 107-kiloinen. Hänen lopetusliikkeitään ovat Twist of Fate ja Side Effect. Hardyllä on ollut useita managereita, kuten Amy "Lita" Dumas, Gangrel, Michael Hayes, Terri Runnels ja Jeff Hardy. WWE-uransa ohessa Matt Hardy perusti veljensä Jeffin kanssa painiorganisaation Organization of Modern Extreme Grappling Arts (OMEGA). Siinä hän saavutti muun muassa raskaansarjan mestaruuden (Heavyweight Championship) ja joukkuemestaruuden (Tag Team Championship) veljensä Jeff Hardyn kanssa. OMEGA lopetettiin lokakuussa 1999, kun Matt Hardy teki veljensä kanssa sopimuksen WWE:n kanssa. Joukkuepainisaavutustensa lisäksi Hardy on voittanut myös lukuisia henkilökohtaisia mestaruuksia, joista merkittävin on ECW:n mestaruus. Matt Hardy on ollut monesti tikapuu otteluissa ja Money In The Bank (MITB) otteluissa. Siitä on tullut jo sanonta, että "Matt Hardy on tikapuu otteluiden keksijä".
World Wrestling Federation/Entertainment > Hardy Boyz (1998-2001)

Pääartikkeli: Hardy Boyz
Mattin ja hänen veljensä Jeffin muodostama joukkue oli nimeltään alun perin Hardy Boyz (Joukkue on käyttänyt myös nimiä Team Xtreme ja The Hardys). Hardyt käyttivät otteluissaan nopea tempoisia ja lennokkaita keskisarjalaisten liikkeitä. He Hyppäsivät usein korkealta vastustajansa päälle tehden vahinkoa sekä vastustajalle, että myös itselleen. Vuonna 1999, kun Hardyilla oli menossa feudi (juonikuvio) Edgeä ja Christiania vastaan, he ottivat managerikseen Michael Hayesin. Samana vuonna heinäkuun viidentenä, Hardy Boyz voitti kolmannen WWE:n (silloisen WWF:n) Joukkuemestaruuden voittaen Faarooqin (Ron Simmons) ja Bradshawin (John Layfield) muodostaman Acolytes Protection Agencyn. Hardyt hävisivät tittelin kuukautta myöhemmin samalle joukkueelle. Vähän tämän jälkeen Hardyt antoivat potkut Hayesille ja liittyivät lyhytikäiseksi jääneeseen The New Brood-joukkueeseen Gangrelin kanssa. Gangrelista erkaantumisen jälkeen Hardyja manageroi Terri Runnels, jonka manageroitavana Hardy Boyz voitti kaikkien aikojen ensimmäisen joukkuetikas-ottelun (laddermatch).
Vuonna 2000 Hardyt saivat managerikseen heidän tosi-elämän ystävänsä, Litan. Kolmikko tunnettiin nimellä Team Xtreme. Hardyt jatkoivat feudiaan Edgeä ja Christiania vastaan ja voittivat neljännen WWE:n joukkuemestaruutensa. SummerSlamissa vuonna 2000. Hardy Boyz otteli kaikkien aikojen ensimmäisessä Tables, Ladders and Chairs-matsissa ( Pöydät, Tikkaat ja Tuolit) Edgeä ja Christiania, sekä Dudley Boyzia vastaan. Tuon ottelun voitti Edge & Christian.